CELEX: 31988R1059
Language: el
Date: 1988-03-28
Title: Κανονισμός (ΕΟΚ) αριθ. 1059/88 του Συμβουλίου της 28ης Μαρτίου 1988 για τον καθορισμό του καθεστώτος που εφαρμόζεται στις συναλλαγές της Ελλάδας με την Τουρκία

Avis juridique important

|

31988R1059

Κανονισμός (ΕΟΚ) αριθ. 1059/88 του Συμβουλίου της 28ης Μαρτίου 1988 για τον καθορισμό του καθεστώτος που εφαρμόζεται στις συναλλαγές της Ελλάδας με την Τουρκία  

Επίσημη Εφημερίδα αριθ. L 104 της 23/04/1988 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 1059/88 ΤΟΥ ΣΥΜΒΟΥΛΙΟΥ  της 28ης Μαρτίου 1988  για τον καθορισμό του καθεστώτος που εφαρμόζεται στις συναλλαγές της Ελλάδας με την Τουρκία  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι το πρωτόκολλο το οποίο προσαρτάται στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας, που στο εξής θα αναφέρονται αντιστοίχως ως «πρωτόκολλο» και « συμφωνία», και το οποίο στοχεύει στο να ληφθεί υπόψη η προσχώρηση της Ελληνικής Δημοκρατίας, υπογράφηκε στις 20 Απριλίου 1988·  ότι, έως ότου αρχίσει να ισχύει το πρωτόκολλο, η Κοινότητα πρέπει, λαμβάνοντας υπόψη τις διατάξεις του, να καθορίσει αυτόνομα το καθεστώς που εφαρμόζεται στις συναλλαγές της Ελλάδας με την Τουρκία·  ότι το καθεστώς που εφαρμόζεται από την 1η Ιανουαρίου 1981 στις εισαγωγές στην Ελλάδα, καταγωγής Τουρκίας, καθορίστηκε από τον κανονισμό (ΕΟΚ) αριθ. 3555/80 (1) έως ότου συναφθεί το πρωτόκολλο· ότι, λαμβάνοντας υπόψη την υπογραφή του πρωτοκόλλου και το γεγονός ότι το καθεστώς που θεσπίζει ο εν λόγω κανονισμός δεν εφαρμόζεται πλέον σε όλες τις άλλες χώρες που αναφέρει, ο κανονισμός αυτός ενδείκνυται να καταργηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Έως ότου αρχίσει να ισχύει το πρωτόκολλο, η Ελληνική Δημοκρατία εφαρμόζει στις συναλλαγές της με την Τουρκία όλες τις διατάξεις που προκύπτουν από τη συμφωνία.  Άρθρο 2  Ο κανονισμός (ΕΟΚ) αριθ. 3555/80 καταργείται.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1989.  Παύει να ισχύει κατά την ημερομηνία ενάρξεως ισχύος του πρωτοκόλλου.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Μαρτίου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 382 της 31. 12. 1980, σ. 1.